Na temelju članka 72. stavka 1., Zakona o komunalnom gospodarstvu („Narodne novine“ broj 68/18. i 110/18. – Odluka Ustavnog suda Republike Hrvatske) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13. i 3/18), Općinsko vijeće Općine Kloštar Podravski na 25. sjednici održanoj 23. prosinca 2019. godine donijelo je

PROGRAM

održavanja komunalne infrastrukture

na području Općine Kloštar Podravski u 2020. godini

I.

Programom održavanja komunalne infrastrukture za na području Općine Kloštar Podravski u 2020. godini (u daljnjem tekstu: Program) određuje se održavanje komunalne infrastrukture u 2020. godini na području Općine Kloštar Podravski (u daljnjem tekstu: Općina) za komunalne djelatnosti kojima se osigurava održavanje komunalne infrastrukture sukladno Zakonu o komunalnom gospodarstvu.

Program se donosi radi osiguranja trajnog i kvalitetnog obavljanja komunalnih djelatnosti, osiguranja održavanja komunalne infrastrukture u stanju funkcionalne sposobnosti, osiguranja obavljanja komunalnih djelatnosti na načelima održivog razvoja kao i osiguranja javnosti rada.

Program sadrži:

-opis i opseg poslova održavanja komunalne infrastrukture s procjenom troškova po djelatnostima,

-iskaz financijskih sredstava potrebnih za ostvarenje Programa,

-izvore financiranja.

II.

Komunalne djelatnosti koje su predviđene ovim Programom jesu:

1. održavanje javne rasvjete,
2. održavanje nerazvrstanih cesta.

III.

1. Održavanje javne rasvjete 50.000,00 kuna.

* 1. Zamjena žarulja i potrebni popravci na cijelom području Općine

1. Održavanje nerazvrstanih cesta 450.000,00 kuna.

2.1. Na području Općine Kloštar Podravski

UKUPNO: 500.000,00 kuna.

III.

Ciljevi koji se žele ostvariti ovim Programom su:

- povećanje kvalitete održavanja javne rasvjete,

- unapređenje i razvoj prometne infrastrukture.

Mjerljivost ciljeva se provodi povećanjem modernizacije nerazvrstanih cesta i javne rasvjete, racionalizacijom troškova te povećanjem kvalitete života u Općini.

IV.

Procjena troškova za komunalne djelatnosti navedene u točki II. ovog Programa iznosi ukupno 200.000,00 kuna, a rekapitulacija radova s procjenom troškova je slijedeća:

|  |  |  |
| --- | --- | --- |
| Redni broj | Opis poslova | Procjena troškova (kuna) |
| 1. | Održavanje javne rasvjete | 50.000,00 |
| 2. | Održavanje nerazvrstanih cesta | 450.000,00 |
|  | **Ukupno:** | **500.000,00** |

V.

Procjena troškova za djelatnosti navedene u ovom Programu iznose ukupno 500.000,00 kuna, a izvori financiranja su slijedeći:

-opći prihodi i primici u iznosu od 500.000,00 kuna.

VI.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2020. godine.

OPĆINSKO VIJEĆE

OPĆINE KLOŠTAR PODRAVSKI

KLASA: 363-02/19-01/06

URBROJ: 2137/16-19-01

Kloštar Podravski, 23. prosinca 2019.

PREDSJEDNIK:

Antun Karas